मैड़ में इनकम टैक्स की छापेमारी
जिलाकेमैड़ गांव में एक सेवानिवृत अधिकारी के घर पर शुक्रवार को इनकम टैक्स विभाग की रेड पड़ी। यह रेड देर शाम तक जारी थी, सूत्रों के मुताबिक संबंधित व्यक्ति शराब के कारोबार से भी जुड़ा हुआ है और नोटबंदी के दौरान लाखों रुपए के लेन-देन को लेकर आयकर विभाग का यह छापा काफी अहम माना जा रहा है। पता चला है कि इस रेड के दौरान वहां िस्थत एक बैंक की ब्रांच से भी संबंधित व्यक्ति के द्वारा जमा करवाए गए पैसे के बाउचर इस टीम ने फोटो स्टेट कर जांच के लिए लिए हैं। दोपहर जब नीली बत्ती वाली कई गाड़ियां उनके घर के पास रुकीं, तो आसपास के लोग सकते में गए। बाद में यह जांच टीम घर के भीतर चली गई और उस परिवार के तमाम सदस्यों को बाहर भेज कर जांच-पड़ताल का काम शुरू हुआ। टीम ने तमाम लेन-देन से संबंधित कई तरह के दस्तावेज कब्जे में ले लिए हैं।
चूंकि उक्त व्यक्ति शराब के कारोबार से जुड़ा हुआ है और उनका इससे नोटबंदी की शुरुआत से लेकर 31 दिसंबर तक जितना भी लेन-देन हुआ है, उस पर विभाग की नजर थी। जिसकी तमाम जानकारियां बैंक से जुटा कर अब विभाग ने जांचने के लिए ली हैं। यह भी पता चला है कि लाखों रुपए की लिमिट संबंधित बैंक में इस कारोबारी की हैं और हर रोज नोटबंदी के दौरान लाखों रुपए उनके खाते में जमा होते रहे थे। बैंक सूत्रों के मुताबिक जांच टीम ने बैंक से कई तरह के वे सारे कागजात भी जुटा लिए हैं, जिनमें कब और कितना पैसा उनकी लिमिट वाले खाते में जमा होता था।
bho_Deva hin_Deva hin_Deva